ปรากฏการณ์ Bitcoin Halving คืออะไร?
ก. Bitcoin halving  จะเกิดขึ้นทุกๆ 4 ปี โดยมีวัตถุประสงค์เพื่อลดจำนวน Bitcoin ใหม่ที่ถูกสร้างขึ้นลงสิบเท่า
ข. Bitcoin halving  จะเกิดขึ้นทุกๆ 4 ปี โดยมีวัตถุประสงค์เพื่อลดจำนวน Bitcoin ใหม่ที่ถูกสร้างขึ้นลงครึ่งหนึ่ง
ค. Bitcoin halving  จะเกิดขึ้นทุกๆ 10 ปี โดยมีวัตถุประสงค์เพื่อลดจำนวน Bitcoin ใหม่ที่ถูกสร้างขึ้นลงครึ่งหนึ่ง
ง. Bitcoin halving  จะเกิดขึ้นทุกๆ 4 ปี โดยมีวัตถุประสงค์เพื่อเพิ่มจำนวน Bitcoin ใหม่ที่ถูกสร้างขึ้นครึ่งหนึ่ง
ข้อที่ถูกต้องได้แก่ ข.  เนื่องจาก Bitcoin halving  จะเกิดขึ้นทุกๆ 4 ปี โดยมีวัตถุประสงค์เพื่อลดจำนวน Bitcoin ใหม่ที่ถูกสร้างขึ้นลงครึ่งหนึ่ง กลไกการทำงานของ Bitcoin ถูกออกแบบโดย ซาโตชิ นากาโมโตะ(Satoshi Nakamoto) ผู้สร้าง Bitcoin ให้มีจำนวนเหรียญทั้งหมด 21 ล้านเหรียญ

โดยโปรแกรมถูกตั้งค่าให้ลดรางวัลสำหรับการขุด Bitcoin ใหม่ลงครึ่งหนึ่งทุกๆ 210,000 บล็อก และจะใช้เวลาประมาณ 4 ปี หมายความว่า จำนวน Bitcoin ใหม่ที่ถูกสร้างขึ้นจะลดลงครึ่งหนึ่งทุกๆ 4 ปี

Bitcoin halving เกิดขึ้นแล้ว 3 ครั้ง
ครั้งที่ 1: 28 พฤศจิกายน 2555 เป็นครั้งแรกของ Bitcoin halving โดยรางวัลบล็อกลดลงจาก 50 Bitcoin ต่อบล็อกเหลือ 25 Bitcoin ต่อบล็อกเหตุการณ์นี้ถือเป็นจุดเริ่มต้นของเส้นทางสู่การเป็นสินทรัพย์เงินฝืดของ Bitcoin
ครั้งที่ 2: 9 กรกฎาคม 2559ลดรางวัลบล็อกลงจาก 25 Bitcoin เหลือ 12.5 Bitcoin ต่อบล็อก
ครั้งที่ 3: 11 พฤษภาคม 2563 ลดรางวัลบล็อกลงจาก 12.5 เป็น 6.25 Bitcoin ต่อบล็อก
เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน